b'\n_START_ARTICLE_\nAlgimantas Urmonas\n_START_PARAGRAPH_\nAlgimantas Urmonas (g. 1942 m. kovo 13 d. Kaune) \xe2\x80\x93 teisininkas, teis\xc4\x97tyrininkas administratyvistas, kriminologas, Mykolo Romerio universiteto (MRU) profesorius.\n_START_SECTION_\nI\xc5\xa1silavinimas\n_START_PARAGRAPH_\nNuo 1965 m. iki 1970 m. studijavo Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85. Nuo 1973 m. iki 1977 m. Visas\xc4\x85junginiame Nusikalstamumo prie\xc5\xbeas\xc4\x8di\xc5\xb3 tyrimo prevencini\xc5\xb3 priemoni\xc5\xb3 rengimo Prokurat\xc5\xabros mokslinio tyrimo institute studijavo aspirant\xc5\xabroje, apgyn\xc4\x97 teis\xc4\x97s kandidato disertacij\xc4\x85, 1979 m. sausio 16 d. \xe2\x80\x93 daktaro disertacij\xc4\x85. 2006 m. gegu\xc5\xbe\xc4\x97s 3 d. atliko habilitacin\xc4\x99 proced\xc5\xabr\xc4\x85 (pateik\xc4\x97 darb\xc5\xb3 santrauk\xc4\x85 \xe2\x80\x9eSocialiniai poky\xc4\x8diai ir \xc5\xbemogi\xc5\xa1kieji santykiai administracin\xc4\x97s teis\xc4\x97s erdv\xc4\x97je\xe2\x80\x9c), socialini\xc5\xb3 moksl\xc5\xb3 (teis\xc4\x97s krypties) daktaras.\n_START_SECTION_\nVeikla\n_START_PARAGRAPH_\nNuo 1958 iki 1960 m. Vilniaus centrinio knygyno sand\xc4\x97lio darbininkas, nuo 1960 m. iki 1962 m. Nauj\xc5\xb3j\xc5\xb3 statybini\xc5\xb3 med\xc5\xbeiag\xc5\xb3 instituto laborantas, nuo 1962 m. iki 1965 m. Vilniaus plastmasini\xc5\xb3 dirbini\xc5\xb3 gamyklos ekstruzijos aparatininkas, saugumo technikos in\xc5\xbeinierius._NEWLINE_Nuo 1970 m. iki 1984 m. Teismo ekspertiz\xc4\x97s mokslinio tyrimo instituto Nusikalstamumo prie\xc5\xbeas\xc4\x8di\xc5\xb3 tyrimo ir \xc4\xafstatym\xc5\xb3 tobulinimo skyriaus jaunesnysis mokslinis bendradarbis, vyr. mokslinis bendradarbis, sektoriaus ved\xc4\x97jas, nuo 1984 m. iki 1990 m. Vilniaus Minsko auk\xc5\xa1tosios VRM mokyklos fakulteto Speciali\xc5\xb3j\xc5\xb3 teisini\xc5\xb3 disciplin\xc5\xb3 katedros (kurs\xc5\xb3 Administracin\xc4\x97 teis\xc4\x97, Kriminologija) d\xc4\x97stytojas._NEWLINE_1990\xe2\x80\x931993 m. Lietuvos policijos akademijos Administracin\xc4\x97s teis\xc4\x97s ir vidaus reikal\xc5\xb3 \xc4\xafstaig\xc5\xb3 administracin\xc4\x97s veiklos katedros ved\xc4\x97jas. Nuo 1993 m. iki 2001 m. LR vidaus reikal\xc5\xb3 ministerijos \xc5\xa0tabo vystymosi skyriaus vir\xc5\xa1ininkas, Valdymo departamento vystymosi skyriaus vir\xc5\xa1ininkas, Strateginio vystymosi skyriaus vir\xc5\xa1ininko pavaduotojas, Vie\xc5\xa1ojo saugumo departamento Strategijos formavimo skyriaus vir\xc5\xa1ininko pavaduotojas._NEWLINE_Nuo 2002 m. vasario 1 d. iki 2005 m. vasario 9 d. MRU Teis\xc4\x97s fakulteto Administracin\xc4\x97s teis\xc4\x97s ir proceso katedros docentas (nuo 1993 m. iki 2002 m. sausio 31 d. Policijos teis\xc4\x97s, Administracin\xc4\x97s teis\xc4\x97s ir proceso katedros docentas \xe2\x80\x93 nepagrindin\xc4\x97se pareigose), nuo 2005 m. vasario 10 d. MRU TF Administracin\xc4\x97s teis\xc4\x97s ir proceso katedros ved\xc4\x97jas, nuo 2006 m. liepos 3 d. MRU Teis\xc4\x97s fakulteto Administracin\xc4\x97s teis\xc4\x97s ir proceso katedros profesorius._NEWLINE_Sta\xc5\xbeavosi pagal JTO Vystymo programos Nepilname\xc4\x8di\xc5\xb3 kriminalin\xc4\x97s justicijos program\xc4\x85 1998 m. (Austrija), pagal nusikalstamumo kontrol\xc4\x97s program\xc4\x85 1999 m. (Lionas ir Pary\xc5\xbeius, Pranc\xc5\xabzija). Kvalifikacij\xc4\x85 k\xc4\x97l\xc4\x97 u\xc5\xbesienio teisin\xc4\x97se \xc4\xafstaigose kaip Danijos policijos koled\xc5\xbeas (1994 m.), Suomijos vie\xc5\xa1ojo administravimo institutas (1995 m.), \xc5\xa0kotijos Glazgo policijos koled\xc5\xbeas (1997 m.).'